ماجاریستان باش ناظیری ویکتور اوربان، آوروپادا یاشایان موسلمان اها‌لی‌سی‌نین بؤیوک آرتیم گؤستردیگینی قید ائده‌رک،
کولتورل دگرلرین دییشمه‌سی، خریستیان مدنیتینه مالیک اها‌لی‌نین آزالماسی ایله، بؤیوک شهرلرین ایسلاملاشماسی گون‌دن گونه ایلریری گئدیر دئدی.
اوربان، بوداپشت‌ده کئچیریلن ایللیک قیمتلندیرمه توپلانتیسی چیخیشیندا، قاچقین بحرانی و گونده‌لیگه دایر بیانات‌لار وئردی.
غربی آوروپا اؤلکه‌لرین‌دکی موهاجیر ساییسی‌نین سرعت‌لی آرتیم گؤستردیگینی، آلمانیانین باویرا ایالتینده، ایقتیصادیات، چئوره قوروما، ساغلیغا ائدیلن خرجلردن داها چوخونون قاچقین، کؤچکون و اینتقراسیون اوچون کئچیریلدیگینی ادعا ائدن اوربان، کؤچکون‌لرین چوخونون ایسلام دونیاسین‌دان گلدیگینی و پروسه‌نین بئله داوام ائتمه‌سی وضعیتینده آوروپانین بیر چوخ بؤیوک شهرینده موسلمان‌لارین اکثریتده اولاجاغینی وورغولاییب.
ویکتور اوربان،
اکر بئله داوام ائتسه، بوگونکو کیمی تانیدیغیمیز مدنیتیمیز، کیملیگیمیز و میللت‌لریمیز ایته‌جک. ان پیس آرزولاریمیز رئاللیغا چئوریله‌جک. غرب دوشرکن، آوروپا بو ایشغالین فرقینده ده دئییل" دئیه دانیشدی.
ایسلام مدنیتی‌نین آوروپایا ایسلامی یایماغی هر زامان وظیفه اولا‌راق گؤردوگونو و ایسلامین گله‌جکده تکجه جنوب‌دان دئییل، عینی زاماندا غرب‌دن ده اورتا آوروپانین قاپی‌لارینی چالاجاغینی ایره‌لی سورن اوربان،
سیم هؤرگو تیکه‌رک، حقوقی و فیزیکی سرحد قوروماسی، شاندور پینتر (ایچ ایشلر ناظیری) و پولیس‌لریمیزین فوق ا‌لعاده چابا‌لاری جنوب سرحدلریمیزی قورویوب ساخلایا بیلدیک. ایسلام دونیاسی‌نین جنوب‌دان بیزی ایستیلا ائتمه‌سینه مانع اولدوق. بو بؤلگه‌ده لاتین یعنی غرب خریستیانلیغین سون اؤلکه‌سیگیک. بیز ثابت بیر شکیلده، ان بؤیوک کوتله‌لری ده دایاندیرماغا حاضیریق. اورتادوکس اؤلکه‌لری ده جسور بیر شکیلده ووروشور. صربیستان، رومانی و بولغاریستانی تقدیر ائدیریک قیمتلندیرمه‌سینده اولوب.
